Deborah Glass. Ez nion deitu, Adam.
Suarezek Scott Glassen kasutik bota nau.
Anbizioa ez da doakoa.
Zoaz popatik hartzera.
Zer gehiagoren berri izan zenuen Trina Raffertyren eskutik?
Gloriak pistola jarri izana aitortu omen zion.
Objekzioa! Zurrumurrua.
DEAko James De Marco agenteak aginduta.
Zure ikertzaileak eta bere emazteak
ikertuko banaute, badute galdetzea, eta listo.
Hementxe naukate.
De Marcoren aurkako froga handi bat daukagu.
Bingo.
De Marco lekuko izango da.
Zure gain-gainean egongo naiz.
Gloria Daytonek zitazioa abuztuaren hiruko arratsaldean jaso zuen,
eta, 41 minutu geroago, dei hura egin zuen.
Jarriko duzu zenbaki hori?
Drug Enforcement Administration indarra, DEA.
Eta gizon hau? Kapeladuna.
Biktimari jarraika ari zen.
Kapeladun gizona Neil Bishop zen.
Nor zen koka eman zizun gizona?
Hector deitzen zela esan zidan. Ez dakit zer gehiago. Moya?
Ez naiz salatia, badakizu. Eraso egingo dit agian.
- Eta ez badut tragorik nahi? - Parkinga.
James De Marco. Kontrolpean zaitu, ezta?
- Jauna? - Zer?
Zerbait ikasi dut: mamuek lurperatu egingo zaituzte,
askatzen ez badituzu.
Hori gertatzen bazaizu, ezingo zara ganorazko abokatua izan.
Ez dezagun denborarik galdu, atera dezagun.
Ja ezin du jasan!
Ai, kontxo.
Bai, esan?
Bai, ni naiz.
Zaude, zer? Zer diozu baina? Noiz gertatu da?
Banoa.
Julian ospitalean da. Preso batek eraso dio.
- Dedio. - Ai, ama. Nola eraso dio?
Lekualdaketan sastakatu dute. Ez dakit besterik.
Nolatan gertatu da? Zaindariek ez dute zaintzen?
Kartzelan, ezin da ihesik egin. Oso larria da?
Oraindik ez dakit. Ospitalerako bidean naiz.
Lorna, deitu epailearen idazkariari. Konta iezaiozu.
Ea epaiketa geroratzen duen, nik informazioa bildu bitartean.
Konforme.
Ea epaiketa ez baliogabetzeko era asmatzen dugun.
Itxaron. Baliogabetu? Zer?
Forsythek baliogabetzea bultzatuko du.
Badaki gure istorioak eragina izan duela.
Hau hutsetik hasteko baliatuko du.
Nik hori egingo nuke. Cisco, ea Julian nork sastatu duen.
Ea Bishop edo De Marcorekin loturarik dagoen.
- Ados. - De Marco izan delakoan?
Ezin dut frogatu, baina badu zentzurik.
Julian akabatuta, akabo kasua.
Hutsetik hastea ekarriko luke bederen. Beste urtebete kartzelan Julianentzat.
Jainkoarren.
Ez dugu baliogabetzerik nahi. Lorna, topatu aurrekariak.
Akusaturik gabe jarraitu zuten epaiketak.
Orain joan ezean, berandu iritsiko naiz McCrudden-en ikustaldira.
Aurrebista zertzeko da. Ez da luzea izango.
Turner epailearen aretoan geratuko gara. Bilatu hari esateko zerbait.
Bai, ados.
Izzy, ospitalera. Ezingo naiz gelditu. Gera zaitez zu.
Banoa.
Ederto. Laster arte.
- Kontuz. - Bai, ikusi dut.
Bai, beti diozu gauza bera.
Baina, gero, gorbatak kafez blai amaitzen du.
Garrantzitsuena ahaztu duzu.
Bururatu zaidan guztiaz arduratu naiz.
Kartzelako hegal segurura eraman nuen.
Moyak bere tipoek zainduko zutela esan zuen.
Ez naiz horretaz ari.
Egia esan izan bazenit, ez geundeke kakanahaste honetan.
Hausnartzen duzu horretaz?
Egin beharrekoa egin nuen.
Hausnartzen duzu zergatiaz?
Zergatik ezin izan nizun esan?
Jada ez du axola, ezta?
Zerak axola du: zer egingo dut orain?
De Marco eraitsi beharko zenuke.
Saiatzen ari naiz, Gloria.
Prozesu bat dago. Jarraitu beharreko arauak daude.
Doazela pikutara.
Kabroi haiek ez dute araurik.
Norbait oztopo gertatzen bazaie, hil egiten dute.
Eta zuk debalde libratzen utziko diezu.
Behar zaitut, Mickey Mantle.
Ezin duzu hutsik egin, aditu?
Ezin naiz istorio huts bat izan.
Zigor itzazu kabroi haiek. Egin ezazu nigatik.
ROAD SAINTS KALIFORNIA
Sentitzen dut. Zaintzapean da.
Biktima da. Berak ihes egiteak arduratzen zaituzte?
Prozedurak daude. Ez zaude senitarteko hurbilen zerrendan, eta...
Ez... Hau diskriminatzailea da!
Ez. Sexu-orientazioa ez da garrantzitsua, baina ezkonduta egotea bai.
Ez zaude pazientearekin ezkonduta, Lyons jauna.
Barka, pazientearen abokatua naiz.
Ulertuko duzu, ziur: Lyons jauna kezkatuta dago.
Bai. Berririk dagoenean, berehala jakinaraziko dizuegu.
Orain, zera baino ezin dezaket esan: La Cosse jauna operatzen ari dira.
Eser zaitezte, mesedez.
Nola ez. Milesker laguntzagatik. Tira.
Hau erokeria.
Beren lana da, David.
Ez. Nolatan sastakatu dute Julian? Ez zegoen inor erasoa gelditzeko?
Ez da hil, baina aukera bazegoen.
Hil egingo da agian. Julian...
- Ulertzen duzu? - Bai. Gertatutakoa argituko dut.
Bulegokoak ikerketan ari dira.
Zurekin, salbu egongo zela esan zenuen.
Hara zer gertatu den.
Kasu-zenbakia: BA72539.
Fiskaltza versus McCrudden.
BA72539.
Abokatua hemen da?
Azken aukera. BA72539.
Bat, bi...
Jauna, abokatua auzi-aretoan da.
- Une bat emango? - Mesedez.
Munduko denbora guztia dugu, andrea.
Gainerakook ez dugu beste egitekorik.
Lorna.
Lorna!
Kaka zaharra.
Kontzentratuta nengoen. Nire kasua?
Deitu dizute ja.
- Dena ondo? - Ba ez.
Julian La Cosse sastakatu dute. Epailea harekin aritu beharko dut gero.
Ai, ama. Sentitzen dut.
Lasai. Milesker abisatzeagatik.
Bai.
Zertan zabiltza hemen?
Bulegoak behartuta zaude?
Tamalez.
Istorio luze eta apalgarria da.
Tira, zinez sentitzen dut zure bezeroarena.
Laguntzerik baldin badut, esan.
Karguak ezereztuko? Horrela, joan ahalko naiz.
- Ez dut sentitzen. - Abokatua.
Tira, amai dezagun.
Barka. Kontuz. Barka.
Cisco.
Ezin dizut ostiarik ere kontatu, bale?
Sastatzailearen pribatutasuna errespetatuko duzu?
Ez, baina ez dut lana galdu nahi.
Bart gauean ez naiz lanean aritu.
Denok egongo zarete gertatutakoa komentatzen.
Izena hogei bider entzun duzu.
Zer, kontrakoaren plantak egingo dituzu?
Zer esan nahi duzu?
Nire lana informazioa topatzea da, nola edo hala.
Aukera bat azenarioa da.
Bestea, makila.
Ez dut horretarako astirik,
akaso azken arnasa emango duen bezeroa dugu eta.
Erakuts ezazu gupida apur bat, Ramon.
Adeitasun osoz eskatzen dizut
izen ostia bat emateko.
Gauza hori egiten ari zara, jauna.
Zer gauza?
Jendeari gertatzen zaion guztiaren errua
zeure buruari botatzea.
Ba ote?
Budistek diote, lehen gezikada oso mingarria geratzen bada ere,
bigarrenaren oinazea beti dela askozaz okerragoa.
Zein da bigarren gezikada?
Zeure buruari jaurtitzen diozuna,
lehenengo gezikadaren zigor gisa.
LeBron-en aplikaziotik atera duzu hori?
Hau ez da zure errua, Haller jauna.
Ezta niri gertatutakoa ere.
Pozik sinetsiko nuke hori.
Maggiek era arriskutsuegian jokatzen dudala dio aspalditik.
Noizbait, neronek ordainduko dudala.
Baina ez dut nik ordaindu, ezta?
Zuk ordaindu zenuen.
Denbora eta energia gehiegi ematen dizkiozu erruduntasunari.
Eman ezazu denbora kasua irabazteko ahaleginean.
Kontzentratu, Haller jauna.
Eta ez ahaztu gerrikoa.
TIPOA ISOLATURIK DUTE ZER EGIN PENTSATU BITARTEAN
ORAINGOZ IDENTITATE SEKRETUA DU
Tira, zatoz gurekin. Zergatik ez?
Bai, bale.
Andrea, ez dut bihozgabea izan nahi, baina, antza, hari-harian dago.
Errespetu osoz diot: aukera bakarra
epaiketa baliogabetzea da.
Auzitegiak eskertzen dizu
zer aukera dituen jakinaraztea, Forsythe jauna.
Defentsak ez du baliogabetzerik nahi.
La Cosse jauna nola dagoen jakin arte, goiz da ezer erabakitzeko.
Goiz? Andrea, La Cosse jaunak bizirauten badu ere,
auskalo zenbat asti beharko duen osatzeko.
Mugarik gabe itxarongo dugu, ala?
Epailea, ez dakit ziur, baina uste dut
posible dela: agian erasotzaileak
epaiketa deuseztarazi nahi zuen.
Zer? Putza.
Jauna, nire bulegoan, gizalegez jokatuko duzu, aditu?
Sentitzen dut, andrea.
Seinale guztiek gorroto-delitua adierazten dute.
La Cosse jauna gaya da.
Tamalez, denetariko presoak daude konderrian.
Bakar bat sutzea ez da zaila.
Badugu erasotzaileari buruzko informaziorik?
Oraingoz, ez, andrea. Hori argitu nahian nabil.
Adierazpen zabarra izan bada ere, esandakoak baliotasuna du.
Auzitegiak ezin du luzaroegi itxaron.
Baliteke ez izatea beharrezkoa.
Goiza ospitalean eman dut. Auzitegiaren baimenarekin,
gure jarrera nire kideak, Crane andreak, azalduko du.
Zure baimenarekin.
Epaiketa baliogabetzea ezin kaltegarriagoa izango litzateke,
bai La Cosse jaunarentzat, bai Los Angeleseko zergadunentzat.
Kasua oso garesti gertatu zaie dagoeneko.
La Cosse jaunak diru kantitate handia gastatu du bere defentsa mamitzeko,
eta espetxeratzeak ondorio beltzak izan ditu bere osasun fisikoan.
Garrantzitsuena zera da, andrea: Forsythe jaunak eta bere taldeak
defentsaren estrategiaren berri dute.
Hutsetik hasiz gero, abantaila bidegabea izango luke.
Defentsak ere abantaila izango luke,
gure estrategiaren berri baitu.
Zorionez, konponbide bat dugu.
Prozedura Kriminalaren Arau Federalen 43. xedapenak adierazten du
posible dela salatua epaiketan ez egotea.
Jokabide onartezinak bultzatuta edo salatuak erabakita eman ohi da,
baina ezerk ez digu araua aplikatzea galarazten.
Kaliforniako Zigor-Kodeko 977 atalak bai,
estatuko epaiketak arautzen dituen kodekoak, alegia.
Salatuak auzi-gelan egon behar du,
eskubide horri idatziz eta esplizituki uko egin ezean.
Begien bistakoa da: La Cosse jaunak ezingo du hori egin.
Hona jurisdikzio-kasuak. Kaliforniakoak ere badaude.
Salatuaren faltan, eten gabeko epaiketak dira.
Andrea, kasuok edozer diotela ere,
epaiketa jarraitzea, La Cosse jauna ebakuntza-gelan dagoen bitartean,
defentsari hutsetik hasteko aukera ematea litzateke,
zigor posible baten aurrean.
Epaiketa baliogabetzeak
abantaila horixe emango lioke fiskaltzari. Errespetuz diot.
Impasse batean gaude, antza.
Zuen arrazoi sendoei buruzko aholku legalak eskatuko ditut.
Epaia bazkalordua igarota izango dut prest.
Ez badizue axola, tea patxadaz amaitu nahiko nuke.
- Milesker, andrea. - Milesker, andrea.
Ezin zenuen gorbata garbi bat jantzi?
David?
La Cosse jaunaren ahaidea?
Bai.
Berri onak: bizirik dago. Baina oraindik ebakuntzapean da.
Gaizki dago?
Uste baino zailagoa izan da.
Odol asko galdu du.
Giltzurrun batean, ebaki larriak zituen.
Tamalez, kendu behar izan diogu.
Jainkoarren.
Bihotza gelditu zaio. Egonkortu ahal izan dugunez,
prozedurari berrekin diogu.
Biziraungo du?
Iragartzen zaila da. Gure esku dagoen guztia egiten ari gara.
Informaziorik dugunean, berriz etorriko natzaizue.
Milesker, doktore. Estimatzen dizugu.
Eskerrik asko.
Julian borrokalaria da.
Espetxean, asko ahuldu da. Ez dakit indarrik geratzen zaion.
Zeu zaitu.
Badaki zain zaudela.
Bai. Badaki, baina?
Cisco, zer berri?
Julian sastakatu zuena Lalo Vasquez deitzen da.
Hilketa batengatik espetxeratu zuten. Ez dut beste xehetasunik.
De Marcorekin lotuta egon behar du.
Ez dakit nola, baina kasu osoa horretan datza.
Zerbait baldin badago, topatuko dut. Astia beharko dut.
- Zerbait jakindakoan deituko dizut. - Ados.
Aulkian norbait dago?
Orain bai.
Nola topatu nauzu?
Lornak esan dit non zeunden.
Sentitzen dut zure bezeroarena.
Osatuko al da?
Oraindik ez dakigu.
Oso gutxi falta zitzaidan kasua irabazteko, Andy.
Horrexegatik egin dutelakoan nago.
Ba al duzu horren frogarik?
Cisco ari da ikertzen, baina burokraziaren horma du aurrean.
- Begira. - Entzun...
Barka iezadazu lehengokoa.
Lotsagabetu egin nintzen. Ez nuen ahoa ireki aurretik pentsatu.
Baliteke hala izatea, baina ez zeunden oker.
Toki hura sugegorri-zuloa da.
Vanessaz fidatzea ideia txarra izan zen.
Ez dakit.
Agian ez nuen sekretua gorde nahi.
Gogorra da norbaiten patua zure eskuetan edukitzea.
Zure esku ez bazegoen ere, errua sentitzen duzu.
Baina zerbait bazegoen neure esku. Nire betebeharra, alegia.
Andy, tira ba. Gertatzen dira akatsak.
Barka iezaiozu zeure buruari.
Aholku horrek zuretzat ere balio du.
Suarezek bulegorako lanetan jarri zaituela esan dit Lornak.
Begiak atera nahi ditut, arkatz kamuts batez.
Gaindituko duzu. Aparteko langile bat alferrik galtzen ari da. Ohartuko da.
Agian bai.
Atsegina izan da.
Ba bai.
Biok dakigu hau ez doala inora.
Niretzat, guztia da zailegia orain.
Eta ez zu, ez ni ez gara onak lana eta bizitza orekatzen.
Horrexegatik ez dizut eskuilarik uzten utzi.
Egunen batean lortuko dut akaso, e?
Bai, ziur.
Sinesten ez baduzu ere, Haller, fedea dut zugan.
Mickey, amaituko duzu?
Zuretzat, osorik.
Itzuli behar dut. Ea epaiketarik dudan ala ez.
Atzamarrak gurutzatuko ditut.
Ederki, denok gaude.
Dilema handia da. Tamalez, zorigaiztoko egoera batek
ekarri gaitu hona.
Auzitegiaren betebeharra bi alderdien interesak
eta legearen manua orekatzea da.
Hortaz, nire...
Bai?
Barka, epailea. Agente bat, James De Marco, etorri da,
DEAko abokatu batekin batera.
Etortzeko agindu ei diete. Esan didatenez, "Denbora mugatua dute".
Mila esker, Claire.
Andrea, asko kostatu zaigu De Marcori zitazioa entregatzea. Defentsak
lekukotasuna entzuteko eskatzen dio auzitegiari.
Zer? Nolatan baina? Andrea, salatua ez dago.
Eta, auzitegiak De Marcoren inklusioa
onartu badu ere, oraindik ezbai sendoak ditut
lekukotasunaren garrantzia dela eta.
Ezin hobe, andrea.
Nire bezeroaren berri izan arte, ez da epaimahairik izango.
Badugu lekukotasuna epaimahairik gabe entzutea, froga gisa.
Hala, hutsetik hasi behar badugu ere,
auzitegiak epaia eman ahalko du testigantzaren garrantziaren inguruan.
Andrea, zeharo anomaloa litzateke.
Ez nago galdeketa egiteko prest ere.
Zergatik? Zitazioa entregatu genion. Baina ez zenuen agertuko zenik uste.
Zuk ere ez, antza.
Honek denbora aurreztuko luke, epaiketa errepikatu behar izanez gero.
Baliabide judizialak eraginkorki erabiltzea litzateke.
Nire amak zioen sarea arrainak daudenean bota behar dela.
Agentea hemen dago. Ea zer dioen.
Baliogabetzeari buruzko epaia gero emango dut.
- Milesker, andrea. - Milesker, andrea.
Kointzidentzia da De Marco agian epaiketarik egongo ez denean agertzea.
Kointzidentzia handiegia. Tipoak ukiezina dela uste du.
Ba erakuts iezaiozu kontrakoa. Aurkaratzean,
baliatu Sterghosen etxeko grabazioa.
- Ea nola justifikatzen duen. - Oraindik ezin dut.
Zergatik baina?
Musu-truk libratuko delakoan dago.
Azkarrak ez bagara, libratu, libratuko da.
Bideoa erakutsita, epaileak baliogabetzea onartzen badu,
akabo. Epaimahaiak ez luke ikusiko.
Ez baduzu bideoa erakusten,
eta Forsythek lekukotza ez-garrantzitsutzat jotzen badu,
akabo halere.
Arriskatu beharko. Fidatu nitaz: itxarongo dugu.
Ados. Lotu jakaren botoiak.
Arratsalde on, De Marco agentea.
Berdin, abokatua.
Esango diguzu zenbat denbora daramazun DEAn?
- Irailean, 23 urte izango dira. - Denbora luzea da hori.
Zure lana atzerriko karteletan ardazten da?
Esango nuke agentzia osoaren lana ardazten dela
atzerriko karteletan.
Bai, ziur.
Kartelak ikertzeko lan horretan,
Hector Moya izeneko gizon baten berri izan zenuen?
Badut Moya jaunaren berri, bai.
Tijuanako karteleko burua da. Ez da eskaut bat, zehazki.
Badakizu Moya jauna non dagoen?
Biziarteko kartzela-zigorra du espetxe federalean.
Bale. De Marco agentea, esango diozu auzitegiari
nola ezagutu zenuen kasuko biktima, Gloria Dayton?
Ez nuen ezagutzen.
Ez? Lekukotasun baten arabera, zure informatzailea zen.
Ez al da egia?
Ez da egia. Ez nuen ezagutu.
Ez zizun pasa den urteko abuztuaren 3an deitu,
Moyaren kasuko auzi bat entregatu ziotela esateko?
Objekzioa. Hori askotan galdetu du eta erantzun diote, andrea.
Onartuta.
Hel diezaiogun Moya jaunari.
Badakizu zergatik espetxeratu zuten?
Los Angeleseko poliziak atxilotu zuen,
kokaina kantitate handia eta su-arma bat edukitzeagatik.
Arma hilketa batean erabilitakoa zen.
Orduan, nire erakundea arduratu zen kasuaz.
Bale. Armaren larrigarriagatik ezarri zioten biziarteko kartzela-zigorra?
Baietzean nago. Bai.
Kasu honetan, zitazioa
nire eskutik jaso duzulako etorri zara, De Marco agentea.
Bidali zizuten zitaziorik Moya jaunaren abokatuek
zigorra ezerezteko habeas-ekimen batean?
Baliteke.
Zitazio asko jasotzen dut. Erakundeko abokatuak arduratu ohi dira.
Hau zeuretzakoa zen baina.
Moya jaunak gobernu federala salatu du, zure erakundea barne,
tranpa bat jarri zeniotela arrazoituz.
Ez zenuen habeas-kasuaren berri?
Moya jauna etsita dago, eta hau Amerika da.
Edozergatik sala dezakezu norbait. Horrek ez du egia bilakatzen.
Ez nuen Moya jaunaren atxiloketarekin zerikusirik izan.
DEAk berak gerora hartu zuen esku.
Preso gehienak bezala,
probatzen ari da, ea zerbaitek eraginik duen.
Oso ondo. Orain kasu honi ekingo diogu.
Ezagutzen duzu Julian La Cosse?
Nolabaiteko harremanik izan duzue?
Ez.
Eta kasuko beste norbaitekin? Ezagutzen duzu fiskala, Forsythe jauna?
Ez dut ezagutzen.
Eta Forsythe jaunaren ikertzailea, Bishop jauna? Hortxe dago, eserita.
Ezagutzen duzu?
Ba bai. Apur bat.
Duela hamar-bat urte ezagutu nuen.
Konta iezaguzu.
Los Angeleseko polizian zegoen.
Hilketa bikoitz bat eman zen. Horrela elkartu ginen.
Kartela izan zelako susmoa zutenez,
poliziak DEAren aholkua eskatu zuen.
Ordutik, ikusi duzu inoiz Bishop jauna? Hitz egin duzue inoiz?
Ez.
Ez diozu kasuaren inguruko aholkurik eskatu?
Ez.
Eskatu diozu inori aholkurik kasu honen gainean?
Zure zitazioa jaso arte, ez nuen kasu honen berri.
Beraz, ez. Erantzuna ezezkoa da.
Ados.
Bishop jauna ezagutu zenueneko hilketa bikoitzari berrekingo diogu.
Hilketa Lake Balboa-ko Montgomery Avenue-n izan zen?
Ez dut gogoratzen. Esan bezala, duela hamar urte izan zen.
Ezagutzen duzu Peter Sterghos delakoa?
Objekzioa. Badugu hurbiltzerik?
Sterghosen inklusioaren aurkako jarrera hartu zenuen, andrea.
Ez dakit nor den ere.
Haller jauna epaitutakoa saihestu nahian dabil.
Testiguak bazekien lekuko-zerrendan Peter Sterghos zegoela?
Hori jakin nahi dut.
Ez omen du kasuko inor ezagutzen.
Kontrakoa adierazten duten frogak ditut.
Ez dago frogarik. Distrakzioa da. Baliogabetzearen aurrean...
Baliogabetzearen auzia neuk erabakiko dut, jauna.
Haller jauna, amai ezazu azkar.
Bai, andrea.
Ea, De Marco agentea,
esan al zizun inork Peter Sterghos kasuko lekuko potentziala zela?
Ez. Ez dut izen hori ezagutzen.
Bale. Esango diozu auzitegiari non zeunden maiatzaren 17ko gauean?
Gau osoko zaintza izan nuen.
Nire kideak egiazta dezake.
Eta zaintza Lake Balboako Montgomery Avenuen izan zen?
Tamalez, ezin ditut aribidean diren isilpeko ikerketak komentatu.
Andrea, objekzioa berriz ere.
Zergatik ari gara kasu honekin zerikusirik ez duten
helbide eta gauez?
Onartuta.
Jauna, besterik, lekuko honekin?
Ez, andrea. Oraingoz ez.
Forsythe jauna, galderarik?
Ez, andrea.
Ederki. De Marco agentea, joan zaitezke.
- Auzitegiak eskertzen dizu zure denbora. - Bai, andrea.
- Gezur biribilak. - Baina ona da gezurrak esaten.
Andrea, berriz adieraziko dut
agentea lekuko izatearen kontra gaudela.
Ez da batere garrantzizkoa gertatu.
Epaiketa errepikatuz gero,
zerrendari lotzeko eskatuko genioke.
Konforme, Forsythe jauna.
Haller jauna, adieraziko duzu ezer, epaiaren aurretik?
Andrea, nik...
Andrea, ospitalekoak dira.
Jarraitu aurretik, emango dizkidazu hamar minutu, erantzuteko?
Bost minutu, Haller jauna.
Eskerrik asko.
Izzy, zer berri?
Operazioa amaitu berri da. Biziraun du.
Ozta-ozta.
Davidekin dago.
- Zer moduz dago? - Kili-kolo.
Medikuen arabera, datozen orduak dira gakoa.
Baina esna dago?
Zer? Esan berri dizut: ozta-ozta biziraun dio operazioari.
Ez du konorterik.
Izzy, Julian esna dagoela esan behar didazu.
Mickey, Julian esna dago.
Eskerrik asko.
Andrea, nire bezeroa esna dagoela esan didate.
Zer?
Harekin hitz egin arte, eta auzitegiaren baimenarekin,
baliogabetzea geroratzeko eskatzen dizut.
Andrea, utzi...
Ulertzen dut fiskaltza eta auzitegiaren frustrazioa,
baina apika nire bezeroa ez da luzaroan hitz egiteko gai izango.
Denbora funtsezkoa da.
Bale ba. 90 minutuko atsedenaldia egingo dugu.
Itzul zaitezte hirurak eta hamarrean, puntuan.
Milesker, andrea.
Ados.
Badakit zer esango duzun.
Ba ote? Esan.
Egoera honetan egingo zenukeena esango didazu.
Tira, badakit ez nintzela munduko aitarik onena izan,
baina oso abokatu ona izan nintzen.
Normala da nire pausuei jarraitu nahi izatea.
Horretan nabilelakoan?
Ez dakit. Noren kinta-eraztuna daramazu?
Arau posible guztiak bihurritu zenituen.
- Eta zuk ez duzu egiten? - Auzi-gelatik kanpo.
Nire eran jokatzen dut, ez zurean.
Ikusmolde ezberdinak Legalek ematen dizkit.
Bai, jakina.
Legal bide-urratzailea zen bere idazmahaiaren segurtasunetik,
baina lan zikina, berez, neronek egiten nuen.
Hona egia: ni bezain ona izatea gustatuko zitzaiokeen, zuri bezalaxe.
Zu bezain ona ez naizelakoan, ala?
Laster jakingo dugu hori.
Erabaki zail bat hartu beharko duzu.
Badaude halako hautu bati ihes egingo lioketen abokatuak.
Horra giltza: ihes egingo diozu?
Ni bezain ona izan nahi baduzu benetan,
ni baino hobea,
edozer egingo duzu epaia "ez erruduna" izateko.
Zure bezeroak ez du gutxiagorik espero.
Slainte.
Julian esna dago?
Ez dakit zer esatea nahi duzun.
Egia.
Badator eta badoa. Lo dago ia denbora osoan.
Zelan dago?
Ondo egoten ahalegintzen da.
Bai.
Kafe pixka bat? Harekin hitz egingo dut.
- Bai. - Milesker.
Gehiago balioetsi beharko genukeen.
Zer?
Osasuna.
Zoriontasuna.
Ez duzu heriotzaz pentsatzen. Besteei gertatzen zaie, baina...
David, ezinezkoa zen hau gertatuko zela jakitea.
Gure harremana horrelakoa izan da beti.
Ez nuen arrastoan sartuko nintzenik uste.
Ez zen planaren zati.
Zer gertatu zen?
Auto-istripu bat.
Ez zen larria izan.
Aurrekoa ezustean gelditu, eta talka egin genuen.
Autotik irten, eta burua galdu zuen.
Aurpegia gorri zuen, eta besoak astintzen hasi zen.
Barka eskatzen saiatu nintzen, baina egoera erridikulua zen.
Bai. Horrek are gehiago sutuko zuen.
Horixe baietz.
Nire asegurua eman nion, baita zenbakia ere, eta alderantziz.
Gau hartan, mezu bat bidali zidan.
Nirekin zerbait hartu nahi zuen, horrela jartzeagatik barkamena eskatzeko.
Ez zuen besterik idatzi.
David, tamalez, Julianen kasua zaildu egin da.
Epaiketa baliogabetzear daude.
Hutsetik hasi beharko genuke. Julianek baino ezin du hori ekidin.
Harekin hitz egin behar dut.
Erdi-hilda dago. Hitz egin, nahi baduzu, baina ez dakit entzun ahalko dizun.
Fida zaitez nitaz. Utz iezadazu saiatzen.
Egin egin beharrekoak.
- Ezin dizut sartzen utzi. - Bere abokatua naiz.
Ados, baina aginduak ditut.
Medikuek baino ezin dute presoa ikusi.
Mutil-lagunari sartzen uzteagatik arazoak izango ditut agian.
Entzun iezadazu arreta osoz, Henderson agentea.
Nire bezeroak bere abokatuarekin aritzeko eskubidea du.
Esna ere ez dago.
- Medikua zara? - Ez, baina hemen egon...
Epaileari azalduko diozu
gizon bati zergatik ukatu dizkiozun bere eskubide konstituzionalak?
Delitu beltz baten biktimari?
Delitua sheriffaren zaintzapean gertatu da.
Hori nahi baduzu, nik ahalbidetu egingo dut.
Bost minutu. Horren ostean, ospa.
Mila esker.
Hemen kanpoan egongo naiz.
Seguruago, horrela.
La Cosse jaunak sinaturiko deskargua.
Bera gabe jarraitzeko baimena eman digu.
Andrea, zerbaitek kezkatzen nau.
Ospitalearen eta sheriffaren departamentuaren arabera,
La Cosse jauna larri-larri dago oraindik.
Hala da, andrea.
Horrexegatik mugitu behar dugu azkar.
Zorionez, une egokian izan naiz han.
Forsythe jauna, eszeptikotasunak bultzatuta,
bazenuen ospitalera joatea.
Haller jauna, auzitegiko ordezkarietako bat zara.
Era desegokian jokatu duzula jakiten badut...
Ez duzu zertan nitaz fidatu.
Bikotea han izan da,
eta sinaduraren egiatasunaren alde testigatzeko prest dago.
Zure izena, mesedez.
David Henry Lyons.
Adierazten duzu, solemnitate osoz,
auzitegiaren aurrean emango duzun lekukotasuna
egia izango dela?
Bai.
Eseri, mesedez, Lyons jauna.
Lyons jauna, azalduko diozu auzitegiari
zer harreman duzun Julian La Cosserekin?
Nire biziko amodioa da.
Izatez, nire bikotea da.
Ez gara ezkondu, ez baitugu ezkontza-instituzioan sinesten, baina
agian iritziz aldatuko dut.
- Noiztik zaudete elkarrekin? - Udan, bederatzi urte izango dira.
Harekin izan zara, ospitalean?
Bai, poliziaren zaintzapean zegoela eraso ziotela jakin nuenetik.
Lyons jauna, deskargu honek, Julian ez egonda ere,
epaiketarekin jarraitzeko baimena ematen dit.
Ikusi duzu inoiz?
Bai. Ospitalean erakutsi didazu, harekin egon eta gero.
Ezagutzen duzu behealdeko sinadura?
Bai, Julianena da. Normalean baino traketsagoa da.
Zazpi orduko operazioa jasan behar izan du.
Ez zen idazkeragatik arduratuko.
Egiaztatzen duzu, beraz, behealdeko sinadura
zure bikotearena dela, Julian La Cosserena?
Bai, hala da. Zalantzarik gabe.
Mila esker, jauna.
Forsythe jauna.
Badakizu, Kaliforniako estatuan, zer zigor dakarren zin faltsua egiteak?
Ba ez, ez dakit.
Zigor-kodearen arabera, zin faltsua delitu larria da.
Lau urteko espetxealdia ekar dezake.
Hori horrela, konforme zaude emandako erantzunekin,
edo baten bat birpentsatuko duzu?
Ez, ez dut birpentsatuko.
Julianek ez du epaiketa eteterik nahi.
Beraxek esan dit hori, konortea galdu aurretik.
Zeuri ere esango lizuke, ospitaleko ohean bilurturik ez balego.
Beste galderarik ez.
Jaits dadila lekukoa.
Beste argudiorik, epaiketaren jarraipena dela eta?
Andrea, berriz adieraziko dut: egoera honetan,
jarraitzearen kontra nago.
Defentsak egoera hau
epai kaltegarrien kontrako apelazioak aurkezteko baliatuko du.
Andrea, auzitegiaren ordezkaria naizela gogorarazi didazu lehen.
Dagoela argi: ez diot apelatzeko eskubideari uko egingo,
baina arrazoia ez litzateke nire bezeroaren absentzia izango.
Auzitegiak ez du hori bermatzeko erarik, baina eskaintza estimatzen dizu.
Beste iruzkinik?
Andrea, hona nire iradokizuna: justizia garaiz ezartzeko biderik onena
kasuaren jarraipena ahalbidetzea litzateke.
Apelazio-auzitegiek adierazi dutenez,
horrelako erabakiak irizpide judizialaren menpe daude.
Milesker hori gogorarazteagatik, andrea.
Erabaki zaila da.
Kontsiderazio kontrajarriak daude.
Baina, salatuaren nahiaren gaineko frogak ditugunez,
jarraitzeko nahiaren frogak, alegia,
epaiketa ez baliogabetzea erabaki dut.
Aguazila, barka eskatu epaimahaiari.
Esan bihar jarraituko dugula, goizeko bederatzietan.
Amaitu dugu gaurkoz.
Zuk erakutsi zenidan: epaileek ez dute apelaziorik galdu nahi,
eta irizpide judizialaren pean ia edozer sar daiteke.
- Bai, gero. - Bai.
Ea, zugatik diot: bota ezazu gorbata hori.
Gustuko dut.
Guztia da aldi baterako. Erre ezazu, Mickey.
Ez, Vasquez. Lalo Vasquez.
Hari buruzko ezer...
Zer?
Bai, pozik itxarongo dut. Hori bai, ez baduzu...
Kaixo?
Kaixo. Mick auzitegian da.
Lasai. Zure bila etorri naiz.
Zer da hori?
Lalo Vasquzen kasuan, nire langelak bilduriko frogak.
Zer da, txantxa?
Ez dizu arazorik ekarriko?
Aurretiko azterketa egin dute,
eta guztia eman diote defentsari. Beraz, ziur aski ez.
Ez dakit ja axola didan, egia esan.
Hara.
Hiru unibertsitario, gaindosiak jota. Kokainan, fentaniloa agertu zen.
Zer da?
Zerbait ona.
Zerbait oso ona. Eskerrik asko.
Plazera izan da.
Baina ez zaitez ohitu.
- Zer da? - Ikerketa.
Julianen inguruko iskanbilarekin,
ez zen De Marcoren testigantzaren epairik izan.
- Horri berriz heltzeko aukera duzu. - Lorna.
Zer? Epaimahaiari erakutsi ezean, grabazioak ez du ezertarako balio.
Epaileak ez dio berriz testigatzen utziko.
Jarrera horrekin ez, ziur.
Mickey, benetan diotsut. Grabazioa txertatzeko era behar dugu.
Lasai, Lorna.
Hura baliatzeko era hobea otu zait. Barruan elkartuko gara.
Eser naiteke?
Zuri erakusteko zerbait daukat.
Ba zakila fresko uzten dit, abokatu.
Ez nago horren ziur.
Nazkatuta zaude, ezta?
Zerekin nazkatuta?
Sakatu play a.
Onartuko didazu: txarra da.
Ez nintzen harekin sartu.
Ez da dirudiena.
Dirudiena da, horixe badela.
Entzun, Bishop. Jada ez dit axola.
Jada ez dit zuen akordio ustelak axola.
Nire bezeroa salbatu eta alproja hau eraitsi. Hori baino ez dut nahi.
Ez da horren erraza.
Emakume bat eta nire gidaria hil dira. Orain, baliteke nire bezeroa hiltzea.
Gauza asko zara, Bishop. Ez zara hiltzaile bat.
Barru-barruan, okerra arteztu nahi duzulakoan nago, dena dela.
Ez ezazu erakutsi.
Ez erakutsi auzi-gelan. Ez erakutsi inori.
Hori zerbaiten baitan dago.
REGINA TURNER EPAILEA
Jauna, deitu hurrengo lekukoari.
Defentsak Neil Bishop nahi du tribunan.
MICHAEL CONNELLYREN ELEBERRIETAN OINARRITUA
Azpitituluak: Xabier Izagirre Aizpitarte